PTL โนคอมเมนต์! ข่าวลือ IVL จ่อเทกกิจการ 50% ก่อนเทนเดอร์
PTL โนคอมเมนต์! ข่าวลือ IVL เจรจาซื้อกิจการ จากผู้ถือหุ้นเดิม 50% ก่อนตั้งโต๊ะเทนเดอร์
PTL โนคอมเมนต์! ข่าวลือ IVL เจรจาซื้อกิจการ จากผู้ถือหุ้นเดิม 50% ก่อนตั้งโต๊ะเทนเดอร์
18 ม.ค. 2566

บริษัท โพลีเพล็กซ์ (ประเทศไทย) จำกัด (มหาชน) หรือ PTL เปิดเผยข้อมูลผ่านระบบสารสนเทศของตลาดหลักทรัพย์แห่งประเทศไทย (ตลท.) ว่า ข่าวลือที่ปรากฏในสื่อที่เกี่ยวกับการเข้าซื้อกิจการบริษัทฯ นั้น ขอเรียนว่าบริษัทไม่ขอออกความเห็นเรื่องข่าวลือหรือการคาดเดาใดๆ
ขณะเดียวกัน บริษัท อินโดรามา เวนเจอร์ส จำกัด (มหาชน) หรือ IVL ได้แจ้งต่อตลาดฯ ว่า ตามที่ปรากฎข่าวในสื่อหนังสือพิมพ์บางฉบับซึ่งรายงานว่า IVL อยู่ในระหว่างการเจรจาเพื่อเข้าซื้อกิจการของ PTL นั้น บริษัทขอเรียนให้ทราบว่า ณ ขณะนี้ยังไม่มีข้อผูกพันใดๆ เกี่ยวกับการเข้าซื้อกิจการดังกล่าว
อนึ่งก่อนหน้านี้ แหล่งข่าวจากวงการปิโตรเคมี เปิดเผยกับ “ข่าวหุ้นธุรกิจ” ว่า IVL กำลังอยู่ระหว่างเจรจาเพื่อเตรียมการเข้าซื้อกิจการ PTL จากผู้ถือหุ้นเดิม โดยเบื้องต้นจะซื้อหุ้น PTL จากผู้ถือหุ้นใหญ่ คือ POLYPLEX (ASIA) PTE LTD และ POLYPLEX CORPORATION LTD ที่ถือหุ้นรวมกัน 50.93% ซึ่งภายหลังทำรายการดังกล่าว จะทำให้สัดส่วนเกิน 50% ดังนั้น IVL จะต้องดำเนินการตั้งโต๊ะทำคำเสนอซื้อหุ้น PTL ที่เหลืออยู่ทั้งหมดต่อไป